TRV วิ่ง 13% เล็งดีมานด์ “ชิ้นส่วนยางขึ้นรูป” พุ่ง รับยอดขายรถ “EV” งานมอเตอร์โชว์หนุน
TRV วิ่งแรง 13% เล็งรับอานิสงส์งาน “มอเตอร์โชว์ 2022” โดยมี “รถยนต์ไฟฟ้า” หรือ “รถ EV” เป็นไฮไลต์เด็ด ส่อดันยอดขายผลิตภัณฑ์ชิ้นส่วนยางขึ้นรูปในยานยนต์ไฟฟ้าเพิ่มขึ้น
TRV วิ่งแรง 13% เล็งรับอานิสงส์งาน “มอเตอร์โชว์ 2022” โดยมี “รถยนต์ไฟฟ้า” หรือ “รถ EV” เป็นไฮไลต์เด็ด ส่อดันยอดขายผลิตภัณฑ์ชิ้นส่วนยางขึ้นรูปในยานยนต์ไฟฟ้าเพิ่มขึ้น
24 มี.ค. 2565

ผู้สื่อข่าวรายงานว่า วันนี้ (24 มี.ค. 2565) ราคาหุ้น บริษัท ที.อาร์.วี. รับเบอร์ โปรดักส์ จำกัด (มหาชน) หรือ TRV ณ เวลา 15:58 น. อยู่ที่ระดับ 3.74 บาท บวกไป 0.42 บาท หรือขึ้นไป 12.65% โดยทำจุดสูงสุดที่ระดับ 4.22 บาท และทำจุดต่ำสุดที่ระดับ 3.38 บาท ด้วยมูลค่าการซื้อขาย 282.54 ล้านบาท

โดยการปรับตัวขึ้นของราคาหุ้น TRV ก็คงคล้อยตามกระแสรถ EV โดยเฉพาะอย่างยิ่งหลังจากมีการเปิดตัวเป็นที่เรียบร้อยแล้ว สำหรับงานมอเตอร์โชว์ 2022 ซึ่งในปี 2565 นี้จัดขึ้นเป็นครั้งที่ 43 ระหว่างวันที่ 23 มี.ค. – 3 เม.ย. 2565 โดยมี “รถยนต์ไฟฟ้า” หรือ “รถ EV” เป็นไฮไลต์เด็ดที่ผู้คนกำลังสนใจเป็นอย่างมาก
สำหรับงานมอเตอร์โชว์ 2022 นี้ ค่ายรถหลากสัญชาติต่างงัดตัวเด็ดมาโชว์มากถึงเกือบ 20 โมเดลให้เลือกชมจาก 12 แบรนด์ชั้นนำ ที่ อิมแพค อารีน่า เมืองทองธานี
ทั้งนี้จากงานดังกล่าวนักลงทุนเชื่อว่า TRV ได้รับประโยชน์จากทางอ้อมเนื่องจากบริษัทฯ ซึ่งเป็นผู้ผลิตและจัดจำหน่ายชิ้นส่วนยางขึ้นรูปในยานยนต์ เครื่องใช้ไฟฟ้าและอื่นๆ
ขณะเดียวกันหากย้อนไปดูข้อมูลย้อนหลังพบว่า นายธีรวุฒิ นวมงคลชัยกิจ ประธานเจ้าหน้าที่บริหาร TRV เปิดเผยว่า บริษัทฯ ตั้งเป้ารายได้ปี 2565 จะสามารถเติบโตได้ไม่ต่ำกว่า 10% โดยจะได้รับปัจจัยหนุนจากอุตสาหกรรมยานยนต์ และเครื่องใช้ไฟฟ้า ที่กลับมาเติบโตได้อย่างต่อเนื่อง รวมทั้งกำลังซื้อที่ฟื้นตัวรับมาตรการภาครัฐเข้าหนุน
อย่างไรก็ดีบริษัทฯ ยังคงมุ่งเน้นการพัฒนาผลิตภัณฑ์เพื่อที่จะเข้าไปรองรับชิ้นส่วนยางขึ้นรูปในยานยนต์ไฟฟ้า ที่ปัจจุบันได้รับความนิยมและค่ายรถยนต์ต่างๆได้หันมาพัฒนาออกมาจำหน่ายมากยิ่งขึ้น
ดังนั้นหลายคนเชื่อว่า สำหรับงานมอเตอร์โชว์ 2022  จัดระหว่างวันที่ 23 มี.ค. – 3 เม.ย. 2565 โดยมี “รถยนต์ไฟฟ้า” หรือ “รถ EV” เป็นไฮไลต์เด็ดที่ผู้คนกำลังสนใจเป็นอย่างมาก ทาง TRV ซึ่งเป็นหนึ่งของผู้จำหน่ายชิ้นส่วนยางขึ้นรูปในยานยนต์ก็จะได้รับประโยชน์ไปกับค่ายอื่นด้วย